تدروا انا لي سنتين وفي شهر 7 هجري ادخل في السنة الثالثة انا اعاني من تكيسات من اول يوم زواج لان الدورة قبل الزواج كانت جدا منتظمة بالساعة وافرازات التبويض والله كانت تنزل عليا بكثرة وكنت اخاف وانا بنت ما أعرف المهم بعد الزواج اتاخرت الدورة ولما جات وانتهت وتطهرت سار جماع وبعدها نزل مني دم قليل مرة خفت ورحت للدكتورة في الشهر الرابع من زواجي وسويت تحاليل وسونار قالتللي عندك تكيسات والتحاليل سليمة وطول هذي الفترة وانا اخذ منشطات وابر منشطة وابر تفجير بكثرة ورايحة وجاية عالمستشفيات وسرى حياة مملة وما في فايدة جربت حريم وزادوا الطين بلة والصراااااااااحة انا مرة تعبت انتظار واشتياق وكل الي اصغر مني واتزوجوا بعدي حملوا الا انا مو حسد لكن والله تحز في نفسي والمشكلة انو طول ما أنا في الزيارة أو مجلس حريم واشوف العرايس الحوامل طول الوقت اردد يارب ارزقني زي مارزقتها وارجع البيت متنكدة مو حسد والله